Emődi Polgármesteri Hivatal

SZERVEZETI ÉS MŰKÖDÉSI SZABÁLYZAT

Érvényes: 2016. 09. 01.
Jóváhagyta: Emőd Város Képviselő-testülete 
130/2016(VIII.) számú határozatával 

I. fejezet

általános rendelkezések

1. A Szervezeti és Működési Szabályzat célja

A Szervezeti és Működési Szabályzat (továbbiakban SZMSZ) célja, hogy rögzítse az Emődi Polgármesteri Hivatal (továbbiakban: Polgármesteri Hivatal), mint költségvetési szerv adatait és szervezeti felépítését, a vezetők és alkalmazottak feladatait és jogkörét, a Polgármesteri Hivatal működési szabályait. 

A Polgármesteri Hivatal feladatai ellátásának részletes belső rendjét és módját a szervezeti és működési szabályzat állapítja meg.
2. A Polgármesteri Hivatal működési rendjét meghatározó dokumentumok

A Polgármesteri Hivatal törvényes működését a hatályos jogszabályokkal összhangban lévő alapdokumentumok határozzák meg.

2.1. Alapító okirat

A Polgármesteri Hivatalt A helyi önkormányzatokról szóló 1990. évi LXV.  Törvény alapján a Képviselő-testület alapította.

Az alapító okirat tartalmazza a Polgármesteri Hivatal működésére vonatkozó legfontosabb adatokat, melyet a Képviselő-testület fogadott el.

2.2. Egyéb dokumentumok

A Polgármesteri Hivatal működését meghatározó dokumentum a Szervezeti és Működési Szabályzat valamint azok mellékletét képező, a szakmai és gazdasági munka vitelét segítő különféle szabályzatok, munkaköri leírások.

Az SZMSZ-hez az alábbi belső szabályzatok kapcsolódnak:

 Számviteli politika 

 Számlarend

 Eszközök és források értékelési szabályzata


 Bizonylati rend és bizonylati album    
 Önköltség számítási szabályzat           


 Pénzkezelési szabályzat





 Leltárkészítési és leltározási szabályzat


 Felesleges vagyontárgyak hasznosításának és selejtezésének szabályzata

 Közszolgálati szabályzat

 Közszolgálati adatvédelmi szabályzat

 Közbeszerzési szabályzat


 Gazdálkodási szabályzat



 Ügyrend









 Munkavédelmi szabályzat





 Tűzvédelmi szabályzat








 Belső kontroll rendszer

 Beszerzési szabályzat



 Informatikai biztonsági szabályzat




 Iratkezelési szabályzat






 Gépjárművek igénybevételének és használatának szabályzata


 Telefonhasználati szabályzat

 Kiküldetési szabályzat

 Közérdekű adatok nyilvánosságának rendje

 Reprezentációs kiadások szabályzata

 Vagyon magáncélú használatának rendje

3. A Polgármesteri Hivatal legfontosabb adatai

Az intézmény megnevezése: Emődi Polgármesteri Hivatal
Az intézmény székhelye, címe: 3432 Emőd, Kossuth tér 1.

Adóhatósági azonosítószám: 15348568-2-05

Törzskönyvi azonosító száma: 348569

A Polgármesteri Hivatal jogszabályban meghatározott közfeladata: alapító okirat szerint

Szakágazati besorolása: 8411 -
Általános közigazgatás 

Az alaptevékenységet szabályozó jogszabályok megjelölése: Magyarország helyi önkormányzatairól szóló 2011. évi CLXXXIX. Törvény

Alapítás időpontja: 1990. 

A hatályos, egységes szerkezetbe foglalt alapító okirat kelte: 2012. április 26.

A hatályos, egységes szerkezetbe foglalt alapító okirat száma: 61/2012. (IV. 26.)

Az alapító szerv neve, székhelye: Emőd Város Önkormányzat, 
3432 Emőd, Kossuth tér 1.

Az irányító szerv neve, székhelye: Emőd Város Önkormányzat Képviselő-testülete, 3432 Emőd, Kossuth tér 1.

Statisztikai számjel: 15348568 8411 32105

A számlát vezető hitelintézet neve, címe: OTP Bank Nyrt. Miskolc, Uitz B u. 6.

Fizetési számla száma: 11734004-15725747-00000000
Telefon: 46/476-206

Telefax: 46/476-195

E-mail: emodihiv@externet.hu

Honlap: www.emod.hu
4. A Polgármesteri Hivatal jogállása

A Polgármesteri Hivatal önálló jogi személy. 

Gazdálkodási jogköre alapján önállóan működő és gazdálkodó költségvetési szerv.

A Polgármesteri Hivatal gazdasági szervezettel rendelkezik. 

Vezetője a jegyző, akit az alapító önkormányzat polgármestere határozatlan időre nevez ki.

A Polgármesteri Hivatalt a jegyző képviseli. Képviseleti jogköre gyakorlásának jogát esetenként, illetve meghatározott ügyekben átruházhatja. 
5. A Szervezeti és Működési Szabályzat hatálya

A Polgármesteri Hivatal számára jogszabályokban, testületi döntésekben megfogalmazott feladat- és hatásköri, szervezeti és működési előírásokat a jelen SZMSZ-ben foglaltak figyelembevételével kell alkalmazni.

Az SZMSZ hatálya kiterjed:

· a Polgármesteri Hivatal vezetőire,

· a Polgármesteri Hivatal alkalmazottaira,

· a Polgármesteri Hivatalban működő testületekre, szervekre, közösségekre,

· a Polgármesteri Hivatal szolgáltatásait igénybe vevőkre.
5.1. A Polgármesteri Hivatalhoz rendelt költségvetési szervek
	A költségvetési szervhez rendelt

költségvetési szerv neve
	Címe

	Emőd Város Városgondnoksága
	3432 Emőd, Hunyadi u. 27-29.

	Emődi Gyermekálom Óvoda 
	3432 Emőd, Geleji u. 21.

	Emődi Idősek Klubja
	3432 Emőd, Kossuth u. 97.

	Emődi Művelődési Ház és Könyvtár
	3432 Emőd, Hunyadi u. 27-29.


Jelen SZMSZ rendelkezéseit a gazdasági szervezettel rendelkező költségvetési szerv és a gazdasági szervezettel nem rendelkező költségvetési szervek között – az irányító szerv által jóváhagyott – munkamegosztási megállapodásban rögzített munkamegosztás és felelősségvállalás keretei között kell alkalmazni. Polgármesteri Hivatal ellátja megállapodás alapján Emőd Város Lengyel Nemzetiségi Önkormányzat gazdálkodási feladatait. 
II. fejezet

a Polgármesteri Hivatal feladatai

1. A Polgármesteri Hivatal feladatai és hatásköre

A Polgármesteri Hivatal számára meghatározott feladatoknak és hatásköröknek a Polgármesteri Hivatal szervezeti egységei és az alkalmazottak közötti megosztásáról a szervezet vezetője gondoskodik.

A feladatok és hatáskörök megosztása nem lehet ellentétes a jogszabályokkal és az alapító, irányító által a Polgármesteri Hivatal egyes szervezeti egységeire, vezetőire és az alkalmazottakra kötelezően előírt feladatokkal, hatáskörökkel.

A Polgármesteri Hivatalban folyó tevékenységet az alábbi jogszabályok határozzák meg:

· Magyarország Alaptörvénye

· 2011. évi CLXXXIX. tv. Magyarország helyi önkormányzatairól

· 2011. évi CXCV. tv. az államháztartásról 

· 368/2011. (XII. 31.) Korm. rendelet az államháztartásról szóló törvény végrehajtásáról 

· 2011. évi CCIII. tv. az országgyűlési képviselők választásáról

· 2011. évi CXCVI. tv. a nemzeti vagyonról

· 2011. évi CXCIV. tv. Magyarország gazdasági stabilitásáról

· 2011. évi CLXXIX. tv. a nemzetiségek jogairól

· 2011. évi CXII. tv. az információs önrendelkezési jogról és az információszabadságról

· 2011. évi CVI. tv. a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról

· 2011. évi CXCIX. tv. a közszolgálati tisztviselőkről

· 2012. évi CLXXXVIII. tv. a köznevelési feladatot ellátó egyes önkormányzati fenntartású intézmények állami fenntartásba vételéről

· 2011. évi CXC. tv. a nemzeti köznevelésről

· 1990. évi XCIII. törvény az illetékekről

· 1991. évi XX. törvény a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről

· 1992. évi LXIII. törvény a személyes adatok védelméről és a közérdekű adatok nyilvánosságáról

· 1992. évi LXXXIX. törvény a helyi önkormányzatok címzett-és céltámogatási rendszeréről

· 2012. évi I. törvény a Munka Törvénykönyvéről

· 1992. évi XXXIII. törvény a közalkalmazottak jogállásáról

· 2013. évi V. törvény a Polgári Törvénykönyvről

· 1994. évi LV. törvény a termőföldről

· 2013. évi XXXVI. törvény a választási eljárásról

· 1997. évi CXL. törvény a muzeális intézményekről, a nyilvános könyvtári ellátásról és a közművelődésről

· 1997. évi LXXVIII. törvény az épített környezet alakításáról és védelméről

· 2000. évi C. törvény a számvitelről

· 2000. évi XCVI törvény a helyi önkormányzati képviselők jogállásának egyes kérdéseiről

· 2001. évi LXIV. törvény a kulturális örökség védelméről

· 2004. évi CXL. törvény a közigazgatási hatósági eljárás és szolgáltatás általános szabályairól

· 2010. évi CXXX. törvény a jogalkotásról

· 1999. évi XLII. törvény a nemdohányzók védelméről és a dohánytermékek fogyasztásának, forgalmazásának egyes szabályairól
· 2003. évi CXXV. törvény az egyenlő bánásmódról és az esélyegyenlőség előmozdításáról
· 303/2007. (XI. 14.) Korm. rendelet a magyarországi hivatalos földrajzi nevek megállapításáról és nyilvántartásáról
· 338/2011. (XII. 29.) Korm. rendelet a Nemzeti Jogszabálytárról
· 273/2012. (IX. 28.) Korm. rendelet a közszolgálati tisztviselők továbbképzéséről
· 249/2012. (VIII. 31.) Korm. rendelet a közszolgálati tisztviselők részére adható juttatásokról és egyes illetménypótlékokról
· 229/2012. (VIII. 28.) Korm. rendelet a nemzeti köznevelésről szóló törvény végrehajtásáról
· 119/2012. (VI. 26.) Korm. rendelet a helyi önkormányzatok törvényességi felügyeletének részletes szabályairól
· 45/2012. (III. 20.) Korm. rendelet a közszolgálati tisztviselők személyi irataira, a közigazgatási szerveknél foglalkoztatott munkavállalók személyi irataira és a munkaügyi nyilvántartásra, a közszolgálati alapnyilvántartásra és közszolgálati statisztikai adatgyűjtésre, valamint a tartalékállományra vonatkozó egyes szabályokról
· 31/2012. (III. 7.) Korm. rendelet a közszolgálati tisztviselőkkel szembeni fegyelmi eljárásról
· 29/2012. (III. 7.) Korm. rendelet a közszolgálati tisztviselők képesítési előírásairól
· 28/2012. (III. 6.) Korm. rendelet a nemzetiségi célú előirányzatokból nyújtott támogatások feltételrendszeréről és elszámolásának rendjéről
· 138/1992. (X. 8.) Korm. rendelet a közalkalmazottakról szóló 1992. évi XXXIII. törvény végrehajtásáról a közoktatási intézményekben

· 150/1992. (XI. 20.) Korm. rendelet a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére
· 137/1996. (VIII. 28.) Korm. rendelet az óvodai nevelés országos alapprogramjának kiadásáról

· 335/2005. (XII. 29.) Korm. rendelet a közfeladatot ellátó szervek iratkezelésének általános követelményeiről
· 61/2009. (XII. 14.) IRM rendelet a jogszabályszerkesztésről

· 2/1993. (I. 30.) MKM rendelet az egyes kulturális közalkalmazotti munkakörök betöltéséhez szükséges képesítési és egyéb feltételekről

· 32/1997. (XI. 5.) MKM rendelet a nemzeti, etnikai kisebbség óvodai nevelésének irányelve és a Nemzeti, etnikai kisebbség iskolai oktatásának irányelve kiadásáról 

· 26/1997. (IX. 3.) NM rendelet az iskola-egészségügyi ellátásról

· 4/2004. (II. 20.) NKÖM rendelet a helyi önkormányzatok könyvtári és közművelődési érdekeltségnövelő támogatásról 

· 2/2005. (III. 1.) OM rendelet a Sajátos nevelési igényű gyermekek óvodai nevelésének irányelve és a Sajátos nevelési igényű tanulók iskolai oktatásának irányelve kiadásáról

· Helyi rendeletek

1.1. A Polgármesteri Hivatal alaptevékenysége(i):

A Polgármesteri Hivatal az alapító okiratában foglaltaknak megfelelően az alábbi szakmai alapfeladatként meghatározott alaptevékenységet látja el: 

	A szakfeladat megnevezése
	Szakfeladat száma

	Önkormányzatok és társulások igazgatási tevékenysége
	841126

	Adó, illeték kiszabása beszedése, adóellenőrzés
	841133


Az alaptevékenysége(ke)t meghatározó jogszabályok:

 2011. évi CLXXXIX. törvény Magyarország helyi önkormányzatairól

 2003. évi XCII. törvény az adózás rendjéről

 1993. évi III. törvény a szociális igazgatásról és szociális ellátásokról

1.2. A Polgármesteri Hivatal vállalkozási tevékenysége(i):

A Polgármesteri Hivatal az alaptevékenységétől eltérő, rendszeres haszonszerzés céljából, vállalkozási tevékenységet nem végez.
III. fejezet

a Polgármesteri Hivatal szervezeti felépítése

1. A Polgármesteri Hivatal szervezeti felépítése

A Polgármesteri Hivatal szervezeti felépítését alá- és fölérendeltség, illetőleg munkamegosztás szerint az SZMSZ 1. számú melléklete tartalmazza.

1.1. A Polgármesteri Hivatal belső ellenőrzése

A Jegyző köteles gondoskodni a belső ellenőrzés kialakításáról és megfelelő működtetéséről. 
A belső ellenőrzést végző szervezet tevékenységét a jegyzőnek közvetlenül alárendelve végzi, jelentéseit közvetlenül neki küldi meg.
A Polgármesteri Hivatalnál a belső ellenőrzési tevékenységet az Educator Audit Tanácsadó és Oktatási BT. (3525 Miskolc, Sellő u. 23.) illetve az általa felhatalmazott személy látja el megállapodás alapján.
A belső ellenőrzés független, tárgyilagos bizonyosságot adó és tanácsadó tevékenység, amelynek célja, hogy az ellenőrzött szervezet működését fejlessze, és eredményességét növelje. 

A belső ellenőrzés tevékenysége kiterjed a szervezet minden tevékenységére, különösen a költségvetési bevételek és kiadások tervezésének, felhasználásának és elszámolásának, valamint az eszközökkel és forrásokkal való gazdálkodásnak a vizsgálatára.

A belső ellenőrzési tevékenység során szabályszerűségi, pénzügyi, rendszer- és teljesítmény-ellenőrzéseket, illetve informatikai rendszerellenőrzéseket kell végezni. 

A belső ellenőrzésnek tanácsadói feladatokat is el kell látni.

A belső ellenőrzések éves ellenőrzési terv alapján történnek. 

Az éves ellenőrzési tervnek tartalmaznia kell:

· az ellenőrzési tervet megalapozó elemzéseket, különös tekintettel a kockázatelemzésre,

· a tervezett ellenőrzések tárgyát,

· az ellenőrzések célját,

· az ellenőrzendő időszakot,

· a szükséges ellenőrzési kapacitás meghatározását,

· az ellenőrzések típusát és módszereit,

· az ellenőrzések ütemezését,

· az ellenőrzött szerv, illetve szervezeti egység megnevezését.

A belső ellenőrzést a Miskolc Kistérség Többcélú Társulás Belső Ellenőrzési Szervezet által készített Belső ellenőrzési kézikönyvben foglaltak szerint kell megszervezni és elvégezni.

2. A Polgármesteri Hivatal belső szervezeti egységeinek megnevezése, főbb feladatai

A Polgármesteri Hivatal belső szervezeti egységeinek, vezetői szintjeinek meghatározásánál elsődleges cél, hogy a Polgármesteri Hivatal feladatait zavartalanul és zökkenőmentesen láthassa el a követelményeknek megfelelően.

A fenti körülmények figyelembe vételével a Polgármesteri Hivatalban az alábbi szervezeti egységek határozhatók meg:

2.1.  A Polgármesteri Hivatal szervezeti egységei:





Igazgatási Osztály 




Pénzügyi Osztály 





Műszaki és Beruházási Osztály 





Titkárság 

2.1.1 A Polgármesteri Hivatal Szervezeti felépítése 

Jegyző (1 fő)
Igazgatási Osztály (3 fő)

Pénzügyi Osztály (8 fő)

- Költségvetési Iroda (6 fő) 

- Adó Iroda (2 fő)

Műszaki és Beruházási Osztály (2 fő) 

Titkárság (3 fő) 

Kisegítő személyzet (3 fő) 

2.1.2. A Polgármesteri Hivatal szervezeti ábráját az 1. számú melléklet tartalmazza. 

2.2.  A Polgármesteri Hivatal feladatai:

   2.2.1. A Polgármesteri Hivatal önkormányzati működéssel kapcsolatos feladatai

1. A Polgármesteri Hivatal feladata a Képviselő-testület tevékenységével kapcsolatban

a) Szakmailag előkészíti az önkormányzati rendeleteket, a képviselő-testületi előterjesztéseket, a határozati javaslatokat, biztosítja ezek törvényességét.

b) Szervezi az önkormányzati rendeletek és határozatok végrehajtását.

c) Közreműködik a Képviselő-testület munkatervére vonatkozó javaslat kidolgozásában.

d) Ellátja a Képviselő-testületi ülések működésével kapcsolatos ügyviteli, adminisztrációs feladatokat.

e) Nyilvántartja a Képviselő-testület döntéseit.

2.3.  A Polgármesteri Hivatal feladata a Képviselő-testület bizottságainak  

        működésével kapcsolatban

a) Biztosítja a bizottságok működéséhez szükséges szervezési, ügyviteli feltételeket. 

b) Gondoskodik a bizottsági előterjesztések, jelentések, beszámolók szakmai előkészítéséről.

c) A bizottsághoz érkező javaslatokat - igény szerint - szakmailag véleményezi.

d) Biztosítja a bizottságok döntéseinek végrehajtását.

2.4. A Polgármesteri Hivatal feladata az önkormányzati képviselők munkájának se- 
      gítése érdekében

a) Elősegíti az önkormányzati képviselők jogainak gyakorlását. Ennek érdekében a képviselői munkához szükséges, Polgármesteri Hivataltól igényelt tájékoztatást soron kívül megadja, a szükséges adminisztrációt, ügyvitelt biztosítja.

b) Amennyiben a képviselő közérdekű ügy elintézése érdekében fordul a Polgármesteri Hivatalhoz, bejelentéséről az illetékes ügyintéző illetve vezető köteles feljegyzést készíteni. A tett intézkedésről a képviselőt 15 napon belül tájékoztatni kell.

c) Az önkormányzati képviselő a Polgármesteri Hivatalban intézkedést a jegyző útján kezdeményezhet.
2.5. A Polgármesteri Hivatal a polgármester, alpolgármester munkájával   

       kapcsolatban:
a.) Döntést készít elő, szervezi a végrehajtást.
b.) Segíti a Képviselő-testületi munkával kapcsolatos tisztségviselői tevékenységet.

2.6. A Polgármesteri Hivatal nemzetiségi önkormányzat működésével kapcsolatos  

       feladatai: 

a.) Segíti a nemzetiségi önkormányzati képviselők tisztségének ellátását, biztosítja a szükséges ügyviteli feltételeket. 

b.) Gondoskodik a nemzetiségi önkormányzat működésével kapcsolatos feladatok előkészítéséről, megszervezéséről és a döntések végrehajtásáról.

2.2.2. A Polgármesteri Hivatal államigazgatási feladatai

A Polgármesteri Hivatal ellátja mindazon államigazgatási feladatokat, melyeket jogszabály a polgármester és a jegyző, illetve a hivatal dolgozója számára megállapít.
2.3. A Polgármesteri Hivatal osztályainak főbb feladatai

Igazgatási osztály 

· Talált dolgokkal kapcsolatos államigazgatási feladatok ellátása;

· A foglalkozás-egészségüggyel kapcsolatos feladat ellátása;

· Az Adó Iroda igazgatási tevékenységével kapcsolatos információ szolgáltatás; 
Szociális, gyermekvédelmi feladatok:

· Szociális-, gyermek és ifjúságvédelmi feladatokat előkészítése, végrehajtása; 

· Az önkormányzat által fenntartott egészségügyi és szociális intézmények létrehozásával, átszervezésével és működésével kapcsolatos feladatok ellátása;

· A „szociális igazgatásról és szociális ellátásokról” szóló törvényből és az önkormányzat helyi szociális rendeletéből eredő, az önkormányzat hatáskörébe tartozó szociális feladatok végzése;
· Az önkormányzati települési támogatások megállapítására vonatkozó döntések előkészítése;

· A jegyző hatáskörébe tartozó gyermekvédelmi és gyámügyi feladatokat, illetve a jogszabályokban hatáskörébe utalt egyéb gyámügyi feladatok ellátása;

· A rendszeres gyermekvédelmi kedvezmények megállapítása
· Halmozottan hátrányos helyzetről, illetve szociális ellátásokról hatósági bizonyítványok kiállítása.

· Az önkormányzat költségvetésének előkészítésében történő közreműködés;

· Adatszolgáltatás pályázati kiírásokhoz; 
· Évente előkészíti a Képviselő-testület számára a „gyermekek védelméről és a gyámügyi igazgatásról” szóló 1997. évi XXXI. törvényben megfogalmazott gyermekjóléti, gyermekvédelmi feladatok teljesítéséről, értékeléséről szóló beszámolót;

· A szociális alapellátással kapcsolatos döntések előkészítésében, végrehajtásában való közreműködés;

· Környezettanulmányt készít a bíróság, más hivatali szervek megkeresésére és az ügyek döntésének előkészítéséhez a szükséges esetekben;

· Szociális igazgatással, gyermekvédelmi feladatok ellátásával összefüggő statisztikák elkészítése, továbbítása;

· Adatszolgáltatási kötelezettség teljesítése (napi, havi, éves) 

· Szociális és Egészségügyi Bizottság működésével kapcsolatos ügyviteli feladatok ellátása.

Anyakönyv és népesség-nyilvántartás:
· A hagyatéki ügyintézéssel, leltárfelvétellel kapcsolatos teendők elvégzése;

· Az anyakönyvi ügyintézés elvégzése: születési, házassági, halotti anyakönyvezést, 

            házasságkötések és egyéb anyakönyvezéssel kapcsolatos rendezvényeket szervezése   

            és lebonyolítása;

· A hazai anyakönyvezési, újbóli és utólagos anyakönyvezési feladatok ellátása, 

  intézi a névviselési, névváltoztatási ügyeket, az állampolgársági ügyeket;
· Választással kapcsolatos feladatok ellátása 

· Címnyilvántartással kapcsolatos feladatok ellátása  

Köznevelési feladatok:

· Összeállítja a tanköteles korba lépő gyermekek névjegyzékét az intézménnyel  történő egyeztetés után.
· Az óvodai felvételek, beiratkozások időpontjáról szóló jegyzői rendelkezés előkészítése, intézményekhez történő megküldése, hirdetményi való közzététel. 

· Az óvodai, iskolai kötelező adatszolgáltatásokkal kapcsolatos feladatok ellátása;

· Az Önkormányzat fenntartásában lévő intézmények működésével kapcsolatos feladatok ellátásában való közreműködés.
Egészségügyi feladatatok: 
· Az egészségüggyel kapcsolatos feladatok ellátásáról, megállapodások 

elkészítéséről, továbbításáról, illetve a finanszírozási szerződések figyelemmel   

kiséréséről, továbbításáról való gondoskodás;

· A közegészségügyi feladatatok végrehajtásában való közreműködés;

· Egészségüggyel kapcsolatos statisztikák elkészítése és továbbítása; 

Pénzügyi Osztály - Költségvetési Iroda

        Az Önkormányzat gazdálkodásával, pénzügyeivel, az intézmények pénzellátásával   

        kapcsolatos döntések, illetve azok végrehajtásának előkészítése.

        A Pénzügyi Bizottság működésével kapcsolatos ügyviteli feladatokat ellátása.

Gazdálkodási feladatai:

· Az Önkormányzat és intézményei gazdálkodási feladatait meghatározó jogszabályok érvényesítésében való közreműködés;

· Az Önkormányzat és a Polgármesteri Hivatal számviteli törvényben előírt szabályzatok és azok betartásáról való gondoskodás.
· Az önállóan működő intézmények gazdálkodási feladatait a munkamegosztási megállapodás szerint való ellátása;

· Éves finanszírozási terv alapján, vagy időarányos teljesítésnek megfelelően az Önkormányzat, a Polgármesteri Hivatal, a Nemzetiségi Önkormányzat és az önkormányzati intézmények pénzellátásának biztosítása;

· Az Önkormányzat és Polgármesteri Hivatal, valamint az önkormányzati intézmények pénzügyi fedezettel bíró számláinak kiegyenlítése, az Önkormányzat és a Polgármesteri Hivatal alaptevékenységével kapcsolatos bevételek beszedésének intézése;

· A hitel felvételével, törlesztésével kapcsolatos feladatok ellátása (hitel felvétel esetén); 

· Az Önkormányzat és a Polgármesteri Hivatal, Nemzetiségi Önkormányzat, az Önkormányzat Társulásai, valamint az önkormányzati intézmények pályázati pénzeinek lehívásáról, kifizetéséről, illetve annak elszámolásáról való gondoskodás;

· A beruházásokkal összefüggő gazdálkodási feladatok ellátása;

· A közbeszerzési eljárásokkal kapcsolatos pénzügyi feladatok ellátása;  

· Számítógépes program alkalmazásával az Önkormányzat, a Polgármesteri Hivatal, a Nemzetiségi Önkormányzat, az Önkormányzat Társulásai, valamint az önkormányzati intézmények költségvetésének végrehajtásához kapcsolódó gazdasági események könyvelése, az analitikus nyilvántartások egyezőségének biztosítását a főkönyvvel számítógépes program segítségével;

· A költségvetési előirányzatok tervezéséhez és teljesítéséhez a szükséges adatok szolgáltatásáról való gondoskodás;

· A vagyongazdálkodási feladatok ellátása;

· Az ingatlan-vagyonkataszter folyamatos, naprakész vezetéséről az önkormányzat és az intézmények vagyonának számbavételéről, nyilvántartásáról való gondoskodás, annak adataiból rendszeresen adatszolgáltatás az államháztartás területi szerve, valamint a KSH részére;

· A Polgármesteri Hivatal és az intézmények tárgyi eszközei analitikus nyilvántartásának vezetése, aktiválások elvégzése, azok selejtezése;

· A beruházásokról az üzembe-helyezési okmány negyedévenkénti átadása az analitikus könyvelés és a főkönyv felé;

· Az ingatlan analitikában elszámolt értékcsökkenés negyedévenkénti egyeztetése  a főkönyvvel;

· Az ingatlan-vagyonkataszter nyilvántartásához kapcsolódóan a vagyonkataszteri lapokat, a vagyonátadási alapdokumentumok őrzése;

· Az önkormányzati intézményekkel kapcsolatos karbantartások, felújítások, beruházások előkészítése, igények összegyűjtése, költségvetési fedezetre javaslattétel;

Költségvetési, tervezési és beszámolási feladatai: 
·   Az intézmények információt nyújtanak a költségvetési rendelet összeállításához és

átadják a pénzügyi osztályvezetőnek, aki a hatályos jogszabályoknak megfelelően összeállítja az intézményi költségvetési javaslatokat, és előkészítik azt egyeztető tárgyalásra;

·   A költségvetési rendelet elfogadása után a pénzügyi osztályvezető összeállítja az 

elemi költségvetéseket, majd összesíti és továbbítja a MÁK felé;

·   A pénzügyi osztályvezető a jóváhagyott előirányzatokról tájékoztatja az 

intézményvezetőket;

·   Év végén elkészítik az önkormányzat és az intézmények számszaki beszámolóját, 

összesítik és továbbítják a MÁK felé;

·   A beszámolási időszakot követő április hó végéig elkészíti a szöveges és számszaki 

adatokat tartalmazó beszámolót a Képviselő-testület aktuális ülésére;

·   A zárszámadás és a maradvány elszámolás elfogadását követően tájékoztatja az 

intézmények vezetőit a jóváhagyott összegekről;

·   Az önkormányzati szintű összesítést követően minden havonta követő zárás után 

elkészíti a költségvetési és negyedévente a mérlegjelentéseket, amely bemutatja az adott időszak pénzforgalmi teljesítését és a vagyonváltozás adatait;

·   Elkészíti az előirányzat módosításáról szóló rendelet-tervezeteket;

A Polgármesteri Hivatal működésével kapcsolatos feladatai: 
·   Pénztári forgalom kezelése: készpénzszükséglet felmérését követően az intézmény vezetője igénylést nyújt be a készpénz szükséglet részletezésével és az összeg megjelölésével;

·   Az igényelt összeg átvétele a kötelezettségvállalás és a pénzügyi ellenjegyzés aláírását követően történhet meg;

·   Az utólagos elszámolásra felvett összegekkel 30 napon belül a pénztár felé el kell számolni a bizonylatok alapján;

·   A készpénzes számlák (határozatok) az érvényesítés után utalványozásra kerülnek 

(Lásd: a kötelezettségvállalás, utalványozás, ellenjegyzés és érvényesítés rendjéről szóló mindenkori pénzügyi szabályzatot), majd a pénztári órák alatt a kifizetések megtörténnek;

·   A beérkező teljesítési igazolással ellátott átutalással kiegyenlítendő számlákat az 

illetékes pénzügyi ügyintéző átveszi és rögzíti a pénzügyi programban (utalványozásra előkészíti), majd továbbítja aláírásra az arra illetékesnek. Az aláírásokat követően történik a számlák kiegyenlítése az OTP-terminálon keresztül;

·   A kiegyenlített számlák a napi banki utalásokkal együtt átadásra kerülnek a 

főkönyvi könyvelőnek, aki a kormányzati funkciókra könyveli a gazdasági 

műveleteket. A könyvelést a EPER program segítségével rögzíti;

·   Az áfa bevallás elkészítése;

·   Tevékenységük és feladataik összehangolása során szakmai – pénzügyi - segítséget nyújt az Adó Irodának;

·   Központosított előirányzatok igénylőlapjának továbbítását a MÁK felé az 

ÖNEGM programon keresztül;

·   A Polgármesteri Hivatal zavartalan működését szolgáló irodai eszközök, tisztító- és takarítószerek, egyéb tárgyi eszközök beszerzése, szétosztása, berendezések hibátlan üzemelésének biztosítása;

Adó Iroda 

        Emőd város területén, első fokon ellátja a központi adójogszabályokban, helyi önkormányzati rendeletekben a jegyző hatáskörébe utalt adók, adók módjára behajtandó köztartozások megállapításával, nyilvántartásával, beszedésével, kezelésével, adóellenőrzéssel, az adózással összefüggő kérelmek intézésével, hatósági bizonyítékok kiadásával, valamint az információs szolgáltatással kapcsolatosan előírt feladatokat.
·   A helyi adók és a gépjárműadó, a gépjárműadó, a talajterhelési díj és a termőföld bérbeadásából származó jövedelemadó előírásával, nyilvántartásával, kezelésével, beszedésével, elszámolásával, az adóellenőrzéssel, az adók és az adók módjára behajtandó köztartozások beszedésével kapcsolatos feladatokat ellátása;

·   Az adózással összefüggő bejelentések, kérelmek, nyilatkozatok feldolgozásával kapcsolatos hatósági munkák, és a hatósági bizonyítványok, igazolások kiadásával kapcsolatban előírt feladatok ellátása;

·   Az önadózó formában működő helyi iparűzési adó esetében bejelentkezéssel, míg kivetéses adóként funkcionáló magánszemély kommunális adójánál adóbevallással jelentkezik be az adóalany. A beadványok tartalmi és formai szempontból történő ellenőrzése, ha hiba, hiányosság merül fel, az ügyfél értesítése annak kijavításáról, vagy az ügyfél részéről a hiányosság pótoltatása;

·   Az adóbevallás adatainak összeegyeztetése a számítógépes törzsadattári nyilvántartásban már rendelkezésre álló adatokkal, ha eltérést mutatkozik, akkor a változásokat átvezetni szükséges. Ha az adóalany a nyilvántartásban nem szerepel, számítógépes törzsadattári nyilvántartásba kell venni;

·   Az adóbevallás adatai alapján számítógépes kivetési irat kitöltésére kerül sor, majd az adó összege az adóalany személyi adatgyűjtő lapján könyvelésre kerül. A kivetési irat adatai alapján az érdemi döntést igénylő ügyben meghozott határozat megküldésre kerül az ügyfélnek;

·   Adókivetés esetén - amennyiben a helyi rendeletben adómérték változás történik – a nyilvántartásban szereplő adóalanyoknak - hivatalból - úgynevezett mértékváltó határozat kiadására kerül sor;

·   Az ügyfél kérelmére az ügy jellegének megfelelően határozat, vagy tájékoztatás, értesítés megküldése történik;

·   A postán feldolgozott befizetési lapok fénymásolatban, ill. elektronikus úton 

kerülnek az Adó Irodához, pénzintézettől naponta beérkező számlakivonatok és a  mellékletét képező bizonylatok ellenőrzésre kerülnek. A tételes pénzforgalom és a számlakivonat adatai közötti egyezőség megállapítása után történik a befizetések lekönyvelése az adózók egyedi számláira. A mutatószámokból képzett azonosító alapján lekönyvelésre kerülnek a befizetések, amelyről könyvelési napló készül;

·   A hátralékkal rendelkező adózókról hátralékos lista készül, amely a végrehajtási 

eljárás alapját képezi.

•
Adó Iroda egyéb feladatai: 
·   Adóigazolások kiállítása: Adózó kérelmére annak igazolására, hogy rendelkezik-e 

adótartozással; 

·   Vagyoni bizonyítvány kiállítása: A vagyoni bizonyítványok az önkormányzati adó 

nyilvántartásban található, magánszemélyhez köthető vagyon elemeket tartalmazzák;

·   Adó- és értékbizonyítvány kiállítása 

·   Értesítés a számlaegyenlegről: Minden év augusztus hónapjában számlaegyenleg 

értesítő készítésére (kinyomtatására) és kiküldésére kerül sor azoknak az   adózóknak, akiknek túlfizetése vagy tartozása van.

·   Igazolás kiállítása költségmentesség engedélyezéséhez: Bírósági eljáráshoz, a bíróság által megküldött formanyomtatványon kerül kiállításra; 

·   Az adók módjára behajtandó köztartozások beszedése: Azon köztartozások 

esetében, ahol a törvény az adók módjára történő behajtást rendeli el, a kimutató szerv hátralék kimutatás formájában keresi meg az Adó Irodát végrehajtási eljárás lefolytatására. Amennyiben a megkeresés tartalmazza a végrehajtási eljárás lefolytatásához szükséges adatokat, akkor az eljárás megindul, ellenkező esetben a kimutató szervnek hiánypótlásra visszaküldésre kerül. A végrehajtás eredményéről a kimutató hatóság tájékoztatást kap, illetve a behajtott összeget átutalásra kerül;

·   A helyi adó és díj rendeletek előkészítése;

·   Társhatóságoktól érkező adatok fogadása, adatszolgáltatás: A társhatóságoktól 

beérkező dokumentumok ellenőrzése során, össze kell vetni a kapott adatokat a 

rendelkezésre álló számítógépes állománnyal;

·   A hivatal belső szervezeti egységei a működési engedélyekről, telepengedélyekről, 

a lakcímváltozásokról, az elhunyt személyekről, lakóházakra és egyéb 

építményekre kiadott fennmaradási engedélyek kiadásáról, visszavonásáról, 

módosításáról értesítik az Adó Irodát.

Műszaki és Beruházási Osztály 
Az Önkormányzat településrendezéssel kapcsolatos döntéseinek előkészítése, a terület és településfejlesztési döntések megalapozásában való részvétel. Az épített környezet fejlesztéséről, az építészeti örökség védelméről való gondoskodás. Építészeti, városrendezési szempontból a vagyonhasznosítási feladatok ellátásában való részvétel.        A Településfejlesztési Bizottság működésével kapcsolatos ügyviteli feladatok ellátása.

•    Építési, területrendezési feladatai:

·    A terület- és településfejlesztés, területrendezéssel kapcsolatos feladatok ellátása;

·    A terület- és településfejlesztési tervek építészeti, ökológiai, térbeli megalapozásában, kidolgozásában való részvétel;

·   Kezdeményezi, előkészíti és irányítja a településrendezési tervek készítésének, felülvizsgálatának a meglévő tervek korszerűsítésének kezdeményezése, előkészítése valamint irányítása;

·  A városrendezési terv készítés során szükséges szakhatósági egyeztetések, lakossági és önkormányzati fórumok lebonyolítása;

·  A műemlékek, helyi védettségű épületek állapotának, használatának figyelemmel 

· kísérése, szükség esetén a felújítás kezdeményezése;

•    Engedélyezési feladatai: 
·   A telepengedély-köteles engedélyek kiadásával kapcsolatos eljárás, ellenőrzés végzése. A telepengedély visszavonásának, felfüggesztésének ügyében szükséges jegyzői döntések előkészítése;

·    Az üzletek működési engedélyének kiadása, nyilvántartást vezetése a rendelkező üzletekről, azok működésének ellenőrzése. Nyilvántartásba veszi a bejelentés- köteles kereskedelmi tevékenységet végzőket, ellenőrzi működésüket;

·   Nyilvántartja a fizető-vendéglátó helyeket, kiadja a szálláshely-üzemeltetési engedélyeket;

•    Környezetvédelmi igazgatási feladatai:
·   A környezetvédelemmel kapcsolatos lakossági bejelentések kivizsgálásában való közreműködés;

·   Ipari beruházásokkal, gazdasági létesítményekkel kapcsolatos környezetvédelmi 

 hatástanulmányok közszemlére tétele, a beérkező lakossági észrevételek továbbítása    

 a Környezetvédelmi Felügyelőséghez;

·   A levegőszennyező és zajforrások nyilvántartása;

·   A települési hulladékkezeléssel és hasznosítással kapcsolatos feladatok ellátása;

·   A közterületek tisztántartásának, a szemétszállító tevékenység ellátásának, a lomtalanításai akció lebonyolításának felügyelése;

·   Az illegális szemétlerakatok felszámolásában való közreműködés;

•    Útügyi igazgatási feladatai: 
·  A közúti közlekedéssel kapcsolatos önkormányzati feladatok előkészítése;

·  A közlekedésfejlesztési koncepciók, tervek kidolgozásában való részvétel;

·  Más hatóság hatáskörébe tartozó engedélyezési eljárásban az útügyi szakhatósági 

·  feladatok ellátása;

·  A városi úthálózat fenntartásával és a közvilágítás biztosításával kapcsolatos 

 feladatokat ellátása;

·  A helyi közutak melletti járdák, gyalogutak építésének, 

korszerűsítésének,forgalomba helyezésének engedélyezési eljárásában való részvétel;

      • 
Vízügyi igazgatási feladatai:

·   Az Önkormányzat tulajdonában lévő vízfolyások, csapadékvíz csatornák és 

vízelvezető árkok és azok tartozékainak, műtárgyainak fenntartásával kapcsolatos feladatok ellátásának ellenőrzése;

·   Más hatóság hatáskörébe tartozó engedélyezési eljárásban való szakhatósági 

      feladatok ellátása;

·   A vízjogi létesítési és üzemeltetési engedélyek nyilvántartása;

·   A közműellátással kapcsolatos hatósági ügyek és a feladatkörébe tartozó előkészítő munkák intézése;

·   A szennyvízközmű tulajdonosi, üzemeltetési feladatainak ellátásával kapcsolatos döntések előkészítése;

•    Városfejlesztési feladatai:
· Az Önkormányzati beruházások, felújítások tervezési, kivitelezési és ellenőrzési feladatainak ellátásáról való gondoskodás;

· Pályázatok előkészítésének, lebonyolításának, a szerződéstervezetek összeállításának, azok műszaki felülvizsgálatának végzése;

· A közbeszerzési eljárások lefolytatásának lebonyolítása;

· Szerződések teljesítésének műszaki és pénzügyi ellenőrzésének elvégzése;

· A kifizetésekre előkészített és felülvizsgált tervezői, kivitelezői és lebonyolítói számlák továbbítása a Pénzügyi Osztály felé;

· Az önkormányzati feladatokat ellátó középületek fenntartásával kapcsolatos műszaki feladatok elvégzésében való közreműködés a Városgondnoksággal;

•    Önkormányzati vagyonnal kapcsolatos feladatai:

·   Az Önkormányzat vagyonának hasznosításával, a lakásgazdálkodással kapcsolatos döntések előkészítése, illetve végrehajtása;

·   Az önkormányzati tulajdonú építési és egyéb ingatlanok értékesítésének döntésre előkészítése, illetve lebonyolítása;

·   Az Önkormányzat által alapított vagy az Önkormányzat 

részvételével működő gazdasági társaságok ügyeinek vitelében való közreműködés;

•    Sporttal kapcsolatos feladatai:

· A városi sportrendezvények szervezése, koordinálása;

· A helyi sportegyesületekkel, más szervezetekkel való kapcsolattartás;  

   •     Egyéb feladatai:

·   Birtokvédelmi feladatokat lát el.

·   A Polgári Védelem, Katasztrófavédelem tervrendszereinek 

kidolgozásában való részvétel. Azok folyamatos naprakész állapotban tartásáról gondoskodás;

·   Folyamatosan figyelemmel kíséri a feladatkörét érintő pályázati kiírásokat és 

gondoskodik azok előkészítéséről és benyújtásáról; 

·   Az állattartással kapcsolatos teendők elvégzése;

·   Engedélyezi a gyümölcstelepítést;

·   Robbanótestekkel, talált tárgyakkal kapcsolatos igazgatási feladatok ellátása;

· A közterületen történő fakivágási engedélyezési eljárás lefolytatása;

Titkárság feladatai

      A titkársági kommunikációs, ügyviteli feladatok szervezése. A Képviselő-testület, bizottságok működésével, választásokkal kapcsolatos technikai feladatok ellátása.

A polgármester hatáskörébe tartozó mindazon intézkedések előkészítése, amelyek nem tartoznak más osztály feladatkörébe. A személyi anyagok kezelésével, nyilvántartásával, vezetésével kapcsolatos feladatokról való gondoskodás. A Polgármesteri Hivatal iktatási és postázási feladatainak elvégzése, az iratkezeléssel kapcsolatos feladatok felügyeletének működtetése. A kommunikációs eszközök kezelése.

•      Jegyzőkönyvvezető feladatai:

·   A testületi ülések előterjesztései elkészítésének, összeállításának segítése; 

·   A Képviselő- testületi és bizottsági ülések meghívó tervezetének előkészítése, a napirend szerinti előterjesztések összeállítása és elküldése a képviselők és más meghívottak részére; 

·   A meghívók és előterjesztések megfelelő példányszámú sokszorosítása, azok kézbesítése és a hirdetőtáblán történő kifüggesztése;

·    A Képviselő-testületek és bizottságaik, valamint a nemzetiségi önkormányzat törvényes és zavartalan működéséhez szükséges személyi és tárgyi feltételek kialakításában és biztosításában való részvétel; 

·   A Nemzeti Jogszabálytár elektronikus levelezésének ellenőrzése; 

·   Az önkormányzati döntések nyilvántartása, információkat kezel és szolgáltat; 

·   A testületi ülés jegyzőkönyveinek, majd az önkormányzati döntéseket tartalmazó kivonatok előkészítése;

·   Az előterjesztések, meghívók, jegyzőkönyvek, rendeletek elektronikus közzétételéről való gondoskodás;

·   Az Európai Parlamenti, az országgyűlési, a helyi önkormányzati, a helyi nemzeti nemzetiségi önkormányzati választásokat, valamint az országos és helyi népszavazások előkészítése és megszervezése;

  •      Személyügyi és iratkezelési feladatai: 

·   Központi program alapján egyéb kifizetések számfejtése.

·   A cafetéria nyilvántartásával, igénylésével, kiosztásával, elszámolásával kapcsolatos feladatok ellátása.

·   A jogszabályokból eredő adatszolgáltatási kötelezettségének eleget tesz.

·   Nyilvántartás vezetése
·   A foglalkozás – egészségüggyel kapcsolatos feladatokról való gondoskodás.  

·   A foglalkoztatásra irányuló pályázatok előkészítése és közzététele; 

·   A Polgármesteri Hivatal személyzeti munkájával kapcsolatos nyilvántartási és adminisztrációs tevékenység ellátása; 

·   Az intézményvezetők személyzeti anyagának nyilvántartása és a szükséges adminisztráció elvégzése; 

·   A polgármester és az önkormányzati képviselők, valamint a köztisztviselők 

vagyonnyilatkozat-tételi kötelezettségével kapcsolatos feladatokat elvégzése. 

·   A szabadság-nyilvántartás vezetése és a Központi Programon a MÁK felé jelentés adása;   

·   A megbízási jogviszonyban foglalkoztatottak munkaügyi dokumentumainak nyilvántartása; 

·   A munkaköri leírásokat kezelése és aktualizálása; 

·   A Polgármesteri Hivatal és az önkormányzatok ügyiratkezeléssel kapcsolatos tevékenységének ellátása; 

·   Az iktatási és irattárazási feladatokat elvégzése;

•    Szervezési és kommunikációs feladatai:

· A sajtó- és a tömegkommunikációs kapcsolatok szervezése, az Önkormányzat működéséről, feladatairól szóló információ-szolgáltatásban való közreműködés;

· Sajtófigyelői tevékenységet végez;

· A polgármester fogadónapjának szervezése és az azon elhangzott állampolgári bejelentések, panaszok intézésének elvégzése;

· A polgármester hivatali levelezésével kapcsolatos ügyviteli feladatokat ellátása; 

· Az Önkormányzati rendezvények, ünnepi alkalmak előkészítésében és lebonyolításában való közreműködés;

· Az önkormányzati szövetségekkel a rendszeres kapcsolattartást biztosítja, a polgármester ezzel összefüggő feladatainak előkészítése és szervezése;

· Az állami ünnepek, városi ünnepségek, megemlékezések szervezésében való közreműködés. Koordinálja A városi rendezvények, nemzetközi ünnepek, évfordulók koordinálása;

· A közművelődési pályázatok előkészítésében való részvétel;

· A művelődéssel, kultúrával kapcsolatos adatszolgáltatásokról való gondoskodás; 

· Egyéb feladatai: 
· Termőföldek és egyéb hirdetményekkel kapcsolatos ügyintézés; 

· Méhnyilvántartás vezetés;

3. Munkaköri leírások

A Polgármesteri Hivatalban foglalkoztatottak feladatait a munkaköri leírások tartalmazzák. A munkaköri leírások az SZMSZ mellékletét képezik.

A munkaköri leírásoknak tartalmazniuk kell az alkalmazott jogállását, a szervezetben elfoglalt munkakörnek megfelelően feladatait, jogait és kötelezettségeit névre szólóan.

A munkaköri leírásokat a szervezeti egység módosulása, személyi változás, valamint feladat változása esetén azok bekövetkezésétől számított 15 napon belül módosítani kell.

A munkaköri leírások elkészítéséért és aktualizálásáért felelős: 

 a Polgármesteri Hivatal erre kijelölt dolgozója.
A munkaköri leírás részletes formátumát az SZMSZ 2. sz. melléklete tartalmazza.

4. A Polgármesteri Hivatal vezetése és a jegyző feladat és hatásköre

4. 1. A jegyző feladat és hatásköre
· vezeti a Polgármesteri Hivatalt, felelős a Hivatal működéséért és gazdálkodásáért,

· biztosítja a Polgármesteri Hivatal működéséhez szükséges személyi és tárgyi feltételeket,

· képviseli a Polgármesteri Hivatalt külső szervek előtt,

· tervezi, szervezi, irányítja és ellenőrzi a Polgármesteri Hivatal szakmai és gazdasági működésének valamennyi területét,

· gyakorolja a munkáltatói jogokat, a köztisztviselők, az ügykezelők és a munkatörvénykönyv alapján foglalkoztatottak vonatkozásában. 
· ellátja a Polgármesteri Hivatal működését érintő jogszabályokban, önkormányzati rendeletekben és döntésekben a vezető részére előírt feladatokat,

· megszervezi a Polgármesteri Hivatal belső ellenőrzését,

· felelős a belső kontroll rendszer működéséért,

· elkészíti a Polgármesteri Hivatal SZMSZ-ét, kötelezően előírt szabályzatait, továbbá a Polgármesteri Hivatal működését segítő egyéb szabályzatokat, rendelkezéseket,

· kapcsolatot tart helyi, területi és országos szakmai szervezetekkel, Polgármesteri Hivatalokkal,

· kapcsolatot tart nemzetközi Polgármesteri Hivatalokkal, szervezetekkel,

· támogatja a Polgármesteri Hivatal munkáját segítő testületek, szervezetek, közösségek tevékenységét,

· folyamatosan értékeli a vezetés, a szervezeti egységek, a Polgármesteri Hivatal tevékenységét, munkáját.

· a jegyző távolléte esetén a vezetői feladatokat a műszaki és beruházási osztályvezető látja el.
4.3. Pénzügyi vezető feladat és hatásköre

· irányítja és ellenőrzi a pénzügyi osztályt, 

· a gazdálkodási feladatok tekintetében a jegyzőnek helyettese,

· felelős a Polgármesteri Hivatal pénzügyi tevékenységéért, a pénzügyi fegyelem megtartásáért,

· elkészíti a Polgármesteri Hivatal költségvetését, gazdálkodásáról szóló beszámoló jelentéseit, gondoskodik az adatszolgáltatásról,

· gyakorolja az ellenjegyzési jogkört a vezető kijelölése esetén,

· kialakítja az anyag és eszközgazdálkodás rendjét, megszervezi és biztosítja a Polgármesteri Hivatal anyag és eszközellátását,

· kialakítja és szervezi a Polgármesteri Hivatal könyvviteli, elszámolási, vagyon-nyilvántartási, vagyonvédelmi rendjét,
5. A Polgármesteri Hivatal munkáját segítő testületek, szervek, közösségek

A jegyző a hatékony és a magas színvonalú szakmai munka, a racionális gazdálkodás követelményét figyelembe véve rendszeresen tájékozódik és tájékoztat a számára biztosított fórumokon.

5.1. A Polgármesteri Hivatali munka irányítását segítő fórumok:

· vezetői értekezlet,

· osztály értekezlet,

· dolgozói munkaértekezlet.

Vezetői értekezlet:

A Jegyző szükség szerint, de havonta legalább egy alkalommal vezetői értekezletet tart.

A vezetői értekezleten részt vesznek az osztályvezető.
A vezetői értekezlet feladata:

· tájékozódás a belső szervezeti egységek, szakmai közösségek munkájáról,

· a Polgármesteri Hivatal, valamint a belső szervezeti egységek, szakmai közösségek aktuális és konkrét tennivalóinak áttekintése.

Osztály értekezlet:
A osztály vezető szükség szerint, de legalább félévenként osztály értekezletet tart.

A osztály értekezletét a vezetője hívja össze és vezeti.

Az értekezletre meg kell hívni az osztály valamennyi alkalmazottját és a Jegyzőt, illetve a felügyeletet gyakorló tisztségviselőjét.

Az osztály értekezlet feladata:

· a szervezeti egység eltelt időszak alatt végzett munkájának értékelése,

· a szervezeti egység munkájában tapasztalt hiányosságok feltárása és azok megszüntetésére intézkedések megfogalmazása,

· a munkafegyelem értékelése,

· a szervezeti egység előtt álló feladatok megfogalmazása,

· a szervezeti egység munkáját, munkaközösségeit érintő javaslatok megtárgyalása.

Dolgozói munkaértekezlet:

A Jegyző szükség szerint, de évente legalább egy alkalommal munkaértekezletet tart.

Az értekezletre meg kell hívni a Polgármesteri Hivatal valamennyi fő- és részfoglalkozású alkalmazottját.

A vezető a munkaértekezleten:

· beszámol a Polgármesteri Hivatal eltelt időszak alatt végzett munkájáról,

· értékeli a Polgármesteri Hivatal programjának, munkatervének teljesítését,

· értékeli a Polgármesteri Hivatalban az alkalmazottak élet- és munkakörülményeinek alakulását,

· ismerteti a következő időszak feladatait.

Az értekezlet napirendjét a jegyző állítja össze.

Az értekezleten lehetőséget kell adni, hogy az alkalmazottak véleményüket, észrevételeiket kifejthessék, kérdéseket tegyenek fel, és azokra választ kapjanak.

IV. fejezet

a Polgármesteri Hivatal működésének főbb szabályai

1. A Polgármesteri Hivatal munkavégzéssel kapcsolatos szabályai

1.1. A Polgármesteri Hivatal munkavégzéssel kapcsolatos jogviszony, munkavégzésre irányuló egyéb jogviszony létrejötte

A köztisztviselői munkaviszonyban foglalkoztatottak, az MT hatálya alá tartozók jogviszonya határozatlan idejű kinevezéssel és annak elfogadásával jön létre.

Határozott időre történő kinevezéssel a Kttv. és a Munka Törvény könyve idevonatkozó rendelkezései szerint köthető csak köztisztviselői vagy munkajogviszony. 

A Polgármesteri Hivatal megbízásos jogviszony keretében is foglalkoztathat külsős személyeket.

A Polgármesteri Hivatal állományába tartozó személy részére megbízási díj vagy más szerződés alapján díjazás, munkakörébe tartozó, munkaköri leírása szerint számára előírható feladatra nem fizethető. 

Más esetben díjfizetésére a Polgármesteri Hivatal által a feladatra vonatkozóan előzetesen írásban kötött szerződés e rendelet szabályai szerint igazolt teljesítése után kerülhet sor. A szerződésben ki kell kötni, hogy a díj kizárólag abban az esetben illeti meg a Polgármesteri Hivatal állományába tartozó személyt, ha a szerződésben rögzített feladat mellett a munkakörébe tartozó feladatainak is maradéktalanul eleget tett.

1.1.1. A köztisztviselői vagyonnyilatkozat
A köztisztviselő vagyonnyilatkozatot tesz, illetőleg számot ad a megelőző vagyonnyilatkozatban foglaltakhoz képest bekövetkezett vagyon gyarapodásáról és annak okáról. 

A vagyonnyilatkozat-tételre kötelezett köteles megjelölni azokat a hozzátartozókat, (házas, illetve élettárs, a közös háztartásban élő szülő, gyermek, a házastárs gyermeke, ideértve az örökbe fogadott és a nevelt gyermeket is), akik vagyonnyilatkozat-tételre kötelezettek.

A közszolgálatban álló személynek vagyonnyilatkozat-tételi kötelezettsége lehet a következő okokból:

· a közszolgálatban álló személy (önállóan, vagy testület tagjaként) javaslattételre, döntésre vagy ellenőrzésre jogosult közigazgatási hatósági vagy szabálysértési ügyben /3. § (1) a)/,

· a közszolgálatban álló személy (önállóan, vagy testület tagjaként) javaslattételre, döntésre vagy ellenőrzésre jogosult közbeszerzési eljárás során /3. § (1) b)/,

· a közszolgálatban álló személy (önállóan, vagy testület tagjaként) javaslattételre, döntésre vagy ellenőrzésre jogosult feladatai ellátása során /3. § (1) c)/,

· költségvetési vagy egyéb pénzeszközök felett, továbbá

· önkormányzati vagyonnal való gazdálkodás során, illetve

· önkormányzati pénzügyi támogatások tekintetében/3. § (1) c)/,

· a közszolgálatban álló személy (önállóan, vagy testület tagjaként) javaslattételre, döntésre vagy ellenőrzésre jogosult egyedi önkormányzati támogatásról való döntésre irányuló eljárás lefolytatása során /3. § (1) d)/,

· a közszolgálatban álló személy (önállóan, vagy testület tagjaként) javaslattételre, döntésre vagy ellenőrzésre jogosult állami vagy önkormányzati támogatások felhasználásának vizsgálata, vagy a felhasználással való elszámolás során /3. § (1) e)/

· vezetői megbízással rendelkező köztisztviselő /3. § (2) d)/.

A vagyonnyilatkozat-tétel esedékességét a tv. 5. §-a szabályozza.

A vagyonnyilatkozat-tételi kötelezettséggel járó munkakörök nyilvántartását a szabályzat 3. sz. melléklete tartalmazza.

1.3. A munkavégzés teljesítése, munkaköri kötelezettségek, hivatali titkok megőrzése

A munkavégzés teljesítése a Jegyző által kijelölt munkahelyen, az ott érvényben lévő szabályok és a munkaszerződésben vagy a kinevezési okmányban leírtak szerint történik.

Az alkalmazott köteles a munkakörébe tartozó munkát képességei kifejtésével, az elvárható szakértelemmel és pontossággal végezni, a hivatali titkot megtartani. Ezen túlmenően nem közölhet illetéktelen személlyel olyan adatot, amely a munkaköre betöltésével összefüggésben jutott tudomására és amelynek közlése a munkáltatóra, vagy más személyre hátrányos következményekkel járhat. Az alkalmazott munkáját az arra vonatkozó szabályoknak és előírásoknak, a munkahelyi vezetője utasításainak, valamint a szakmai elvárásoknak megfelelően köteles végezni.

Amennyiben adott esetben jogszabályban előírt adatszolgáltatási kötelezettség nem áll fenn, nem adható felvilágosítás azokban a kérdésekben, amelyek hivatali titoknak minősülnek és amelyek nyilvánosságra kerülése a Polgármesteri Hivatal érdekeit sértené.

A Polgármesteri Hivatalnál hivatali titoknak minősülnek a következők:

 az alkalmazottak személyes adatvédelmével, bérezésével kapcsolatos adatok,

 az ellátottak, gondozottak személyiségi jogaihoz fűződő adatok,

 az alkalmazottak, ellátottak, gondozottak egészségi állapotára vonatkozó adatok,
 a segélyezettek személyes adatvédelmével járandóságaival kapcsolatos adatok.
A hivatali titok megsértése fegyelmi vétségnek minősül. A Polgármesteri Hivatal valamennyi alkalmazottja köteles a tudomására jutott hivatali titkot mindaddig megőrizni, amíg annak közlésére az illetékes felettesétől engedélyt nem kap.

1.4. Nyilatkozat tömegtájékoztató szervek részére

A tömegtájékoztató eszközök munkatársainak tevékenységét a Polgármesteri Hivatal alkalmazottainak elő kell segíteniük.

A televízió, a rádió és az írott sajtó képviselőinek adott mindennemű felvilágosítás nyilatkozatnak minősül.

A felvilágosítás-adás, nyilatkozattétel esetén be kell tartani a következő előírásokat:

· A Polgármesteri Hivatalt érintő kérdésekben a tájékoztatásra, illetve nyilatkozatadásra a Jegyző, vagy az általa esetenként megbízott személy jogosult.
· Elvárás, hogy a nyilatkozatot adó a tömegtájékoztató eszközök munkatársainak udvarias, konkrét, szabatos válaszokat adjon. A közölt adatok szakszerűségéért és pontosságáért, a tények objektív ismertetéséért a nyilatkozó felel.
· A nyilatkozatok megtételekor minden esetben tekintettel kell lenni a hivatali titoktartásra vonatkozó rendelkezésekre, valamint a Polgármesteri Hivatal jó hírnevére és érdekeire.
· Nem adható nyilatkozat olyan üggyel, ténnyel és körülménnyel kapcsolatban, amelynek idő előtti nyilvánosságra hozatala a Polgármesteri Hivatal tevékenységében zavart, a Polgármesteri Hivatalnak anyagi, vagy erkölcsi kárt okozna, továbbá olyan kérdésekről, amelyeknél a döntés nem a nyilatkozattevő hatáskörébe tartozik.
· A nyilatkozattevőnek joga van arra, hogy a vele készített riport kész anyagát a közlés előtt megismerje. Kérheti az újságírót, riportert, hogy az anyagnak azt a részét, amely az ő szavait tartalmazza, közlés előtt vele egyeztesse.
· Külföldi sajtószervek munkatársainak nyilatkozat csak a jegyző engedélyével adható.
1.5. A munkaidő beosztása

A heti munkaidő 40 óra.

A hivatalos munkarendtől eltérő, külön beosztás szerint dolgoznak:

· takarítók.
A Polgármesteri Hivatal munkarendjét az SZMSZ 4. számú melléklete rögzíti.

A Polgármesteri Hivatal munkarendjétől eltérően, munkaidőn kívül, illetve a heti szabad- és pihenőnapokon az alábbi szolgáltatásokat, közfeladatokat látja el: 




- házasságkötés, 




- névadó ünnepség, 




- választások, népszavazás lebonyolítása, 




- halasztást nem tűrő közérdekű feladatok.

1.6. Szabadság

Az éves rendes és rendkívüli szabadság kivételéhez előzetesen a munkahelyi vezetőkkel egyeztetett tervet kell készíteni. A rendkívüli és fizetés nélküli szabadság engedélyezésére minden esetben a Jegyző jogosult.

Az alkalmazottak éves rendes szabadságának mértékét a köztisztviselők jogállásáról szóló, valamint a Munka Törvénykönyvében foglalt előírások szerint kell megállapítani. 

Az alkalmazottakat megillető, és kivett szabadságról nyilvántartást kell vezetni.

A Polgármesteri Hivatalban a szabadság nyilvántartás vezetéséért a titkárság erre kijelölt dolgozója a felelős.
1.7. A helyettesítés rendje

A Polgármesteri Hivatalban folyó munkát az alkalmazottak időleges vagy tartós távolléte nem akadályozhatja.

Az alkalmazottak távolléte esetére a helyettesítés rendszerének kidolgozása a Jegyzőnek, illetve felhatalmazása alapján az adott szervezeti egység vezetőjének feladata.

A helyettesítéssel kapcsolatos, egyes alkalmazottakat érintő konkrét feladatokat a munkaköri leírásokban kell rögzíteni.

1.8. Munkakörök átadása

A Polgármesteri Hivatalban munkakörének átadásáról, illetve átvételéről személyi változás esetén jegyzőkönyvet kell felvenni.

Az átadásról és átvételről készült jegyzőkönyvben fel kell tüntetni:

· az átadás-átvétel időpontját,

· a munkakörrel kapcsolatos tájékoztatást, fontosabb adatokat,

· a folyamatban lévő konkrét ügyeket,

· az átadásra kerülő eszközöket,

· az átadó és átvevő észrevételeit,

· a jelenlévők aláírását.

Az átadás-átvételi eljárást a munkakörváltozást követően legkésőbb 15 napon belül be kell fejezni.

1.9. Egyéb szabályok 

 Fénymásolás

A Polgármesteri Hivatalban csak szakmai munkával összefüggő anyagok fénymásolása engedélyezett. 
 Telefon használat

Az intézményben lévő telefonokat magáncélra nem lehet használni.

Az ellenőrzés szúrópróbaszerűen történik, részletes számla lekérésével.

Az ellenőrzésért felelős: jegyző.

 Mobil telefon

Az intézményben mobil telefon használatára munkakörükkel kapcsolatban a polgármester, a jegyző valamint a műszaki osztályvezető és a pénzügyi osztályvezető jogosult.

A mobiltelefon használatra jogosultak körét évente felül kell vizsgálni.

A mobiltelefon használattal kapcsolatos költségek 20%-a a használatra jogosultat terheli.

 Dokumentumok kiadásának szabályai

A Polgármesteri Hivatal dokumentumainak (személyi anyagok, szabályzatok, stb.) kiadása a jegyző engedélyével történhet.

2. Saját gépkocsi használata

A saját tulajdonú gépjárművek használatának térítési díját és elszámolási rendszerét a mindenkor érvényes központi előírások rendelkezései, illetve az adójogszabályok szerint kell kialakítani. 

Saját gépkocsit hivatali célra a jegyző előzetes engedélyével lehet igénybe venni.

A saját gépkocsi használat részletes szabályait a Gépjárművek igénybevételének és használatának szabályzatában kell rögzíteni, melyet évente felül kell vizsgálni. 

3. Közlekedési költségtérítés 

A munkáltató köteles a munkába járás költségeit, annak meghatározott százalékát a   

     39/2010. (II.26.) Korm. rendelet értelmében megtéríteni. 


Ha az alkalmazottnak a munkába járás körülményeiben változás állt be, azt azonnal be  

     kell jelenteni. 

A jogosultságot évente felül kell vizsgálni. 

4. Kártérítési kötelezettség
A köztisztviselő és a munkavállaló 

·  a jogviszonyából eredő kötelezettségének vétkes megszegésével okozott kárért kártérítési felelősséggel tartozik;

·  szándékos károkozás esetén a teljes kárt köteles megtéríteni.

A közalkalmazott köztisztviselő vétkességére tekintet nélkül a teljes kárt köteles megtéríteni a visszaszolgáltatási vagy elszámolási kötelezettséggel átvett olyan dolgokban bekövetkezett hiány esetén, amelyeket állandóan őrizetben tart, kizárólagosan használ vagy kezel, és azokat jegyzék vagy elismervény alapján vette át

A pénztárost, raktárkezelőket, egyéb pénzkezelőket e nélkül is terheli felelősség az általa kezelt pénz vagy árukészlet tekintetében. (leltárhiány) 

Leltárhiánynak minősül a kezelésre szabályszerűen átadott és átvett anyagban, áruban ismeretlen okból keletkezett, természetes mennyiségi csökkenés és a kezeléssel járó veszteség mértékét meghaladó hiány. A leltárhiányért a leltárfelelősségi megállapodást kötött köztisztviselő vétkességére tekintet nélkül felelősséggel tartozik.

Amennyiben a Polgármesteri Hivatalnál a kárt többen együttesen okozták, vétkességük, a megőrzésre átadott dolgokban a bekövetkezett hiány esetén pedig munkabérük arányában felelnek. 

5. Anyagi felelősség

A Polgármesteri Hivatal az alkalmazott ruházatában, használati tárgyaiban a munkavégzés folyamán bekövetkezett kárért vétkességre tekintet nélkül felel, ha a kár az alkalmazott munkahelyén vagy más megőrzésre szolgáló helyen elhelyezett dolgokban keletkezett.

Az alkalmazott szokásos személyi használati tárgyakat meghaladó mértékű és értékű használati értékeket csak a Jegyző engedélyével hozhat be munkahelyére, illetve vihet ki onnan. (Pl. laptop, számítógép, stb.)

A Polgármesteri Hivatal valamennyi alkalmazottja felelős a berendezési felszerelési tárgyak rendeltetésszerű használatáért, a gépek, eszközök, szakkönyvek stb. megóvásáért.

6. A Polgármesteri Hivatal ügyfélfogadása

A Jegyző és az ügyintézők ügyfélfogadást tartanak.

Az ügyfélfogadást tartó alkalmazottak kijelölése a fogadás rendjének szabályozása a Jegyző feladata.

A Polgármesteri Hivatal ügyfélfogadásának szabályai nyilvánosak.

7. A Polgármesteri Hivatal belső és külső kapcsolattartásának rendje

7.1. A belső kapcsolattartás

A Polgármesteri Hivatal feladatainak hatékonyabb ellátása érdekében a belső szervezeti egységek egymással szoros kapcsolatot tartanak.

Az együttműködés során a szervezeti egységeknek minden olyan intézkedésnél, amelyik másik szervezeti egység működési területét érinti, az intézkedést megelőzően egyeztetési kötelezettségük van.

A belső kapcsolattartás rendszeres formái a különböző értekezletek, fórumok, stb.

A rendszeres és konkrét időpontokat a Polgármesteri Hivatal éves munkaterve tartalmazza.

7.2. A külső kapcsolattartás

Az eredményesebb működés elősegítése érdekében a Polgármesteri Hivatal a szakmai szervezetekkel, társ Polgármesteri Hivatalokkal, gazdálkodó szervezetekkel együttműködési megállapodást köthet.

7.2.1. Együttműködés szakmai szervezetekkel, társköltségvetési szervekkel

A helyi és országos társköltségvetési szervekkel folyamatosan kell a kapcsolatot tartani, szükség szerint segíteni kell egymás munkáját.

A Polgármesteri Hivatal szoros kapcsolatot tart a különböző szakmai szervezetekkel.

7.2.2. Üzleti kapcsolatok

A Polgármesteri Hivatal feladatainak eredményesebb ellátása érdekében kapcsolatot tart olyan gazdálkodó szervezetekkel, amelyek anyagilag és erkölcsileg segítik a magasabb szakmai munka ellátását.

8. A Polgármesteri Hivatal ügyiratkezelése

A Polgármesteri Hivatalban az ügyiratok kezelése központosított rendszerben történik.

Az ügyiratkezelés irányításáért és ellenőrzéséért a Jegyző a felelős.

Az ügyiratkezelést az Iratkezelési szabályzatban foglalt előírások alapján kell végezni.

9. A kiadmányozás rendje

A Polgármesteri Hivatalban a kiadmányozás rendjét a Jegyző szabályozza.

A kiadmányozás rendjének szabályait az SZMSZ 5. számú melléklete tartalmazza.

10. Bélyegzők használata, kezelése

Valamennyi cégszerű aláírásnál cégbélyegzőt kell használni. A bélyegzőkkel ellátott, cégszerűen aláírt iratok tartalma érvényes kötelezettségvállalást, jogszerzést, jogról való lemondást jelent. 

A Polgármesteri Hivatalban cégbélyegző használatára a következők jogosultak: jegyző.
A Polgármesteri Hivatalban használatos valamennyi bélyegzőről, annak lenyomatáról nyilvántartást kell vezetni.

A nyilvántartásnak tartalmaznia kell, hogy a bélyegzőt ki és mikor vette használatba, melyet az átvevő személy a nyilvántartásban aláírásával igazol.

A nyilvántartás vezetéséért a titkársági ügyintéző a felelős.

Az átvevők személyesen felelősek a bélyegzők megőrzéséért. 

A bélyegzők beszerzéséről, kiadásáról, nyilvántartásáról, cseréjéről és évenkénti egyszeri leltározásáról titkársági ügyintéző gondoskodik.
11. A Polgármesteri Hivatal gazdálkodásának rendje

A Polgármesteri Hivatal gazdálkodásával, ezen belül kiemelten a költségvetés tervezésével, végrehajtásával, a Polgármesteri Hivatal kezelésében lévő vagyon hasznosításával összefüggő feladatok, hatáskörök szabályozása - a jogszabályok és a fenntartó rendelkezéseinek figyelembevételével - a Jegyző feladata.

A gazdálkodási feladatokat az Ügyrendben meghatározott módon kell végezni.

11.1. A gazdálkodás vitelét elősegítő belső szabályzatok

A Polgármesteri Hivatalban a gazdálkodás szabályozottságát, a jogszabályok érvényesülését az I. fejezet 2.2. pontjában felsorolt belső szabályzatok határozzák meg részletesen.

11.2. Fizetési számlák feletti rendelkezés

A hitelintézetnél vezetett számla feletti rendelkezésre jogosultakat a Jegyző jelöli ki. Nevüket és aláírásukat be kell jelenteni a számlavezető hitelintézethez. 

Az aláírás-bejelentési kartonok egy-egy másolati példányát a pénzügyi osztályvezető köteles őrizni.

A Polgármesteri Hivatal a meghatározott feladatok végrehajtására az alábbi fizetési számlákat nyitotta:

	Hitelintézet megnevezése
	Számla megnevezése
	Számla száma

	OTP Bank Nyrt. Miskolc
	Emődi Polgármesteri Hivatal költségvetési elsz. számla
	11734004-15725747

	
	
	

	
	
	


11.3. Kötelezettségvállalás, utalványozás, érvényesítés, ellenjegyzés rendje

A kötelezettségvállalás, utalványozás, pénzügyi ellenjegyzés, érvényesítés rendjét a Jegyző határozza meg. 

Ennek részletes szabályait a gazdasági szervezet feladat és hatáskörét szabályzó Gazdálkodási szabályzatban kell meghatározni.
11.4. Az általános forgalmi adó elszámolásának ügyvitele

A Polgármesteri Hivatal az általános forgalmi adóval kapcsolatos nyilvántartásait kézzel, vezeti.

Az ÁFA törvény értelmében a Polgármesteri Hivatal az adó önadózással történő megállapítása, bevallása, megfizetése vagy visszaigénylése érdekében köteles megfelelően részletezett nyilvántartást vezetni, amely alkalmas a felszámított adómérték szerinti részletezésben 

 a termékértékesítés és szolgáltatásnyújtás utáni adófizetési kötelezettség, valamint 

 az előzetesen felszámított adó, meghatározására, és kimutatására.

Az általános forgalmi adó elszámolásával és nyilvántartásával kapcsolatos részletes ügyviteli teendőket az SZMSZ-hez kapcsolódó Bizonylati rend tartalmazza.

12. A Polgármesteri Hivatal létesítményeinek és helyiségeinek használati, hasznosítási rendje 

A Polgármesteri Hivatal épületét címtáblával, zászlóval kell ellátni.

A Polgármesteri Hivatal saját bevételének növelése érdekében – ha az nem sérti az alapfeladatok ellátását – szabad helyiségeit, berendezéseit bérbe adhatja.

A helyiségek és berendezések használatára vonatkozó előírásokat külön szabályzat tartalmazza.

13. A Polgármesteri Hivatalban végezhető reklámtevékenység 

A Polgármesteri Hivatalban reklámhordozó csak a jegyző engedélyével helyezhető ki. 

Nem lehet olyan reklámot, reklámhordozót kitenni, amely személyiségi, erkölcsi jogokat veszélyeztet.

Tilos közzétenni olyan reklámot, amely kegyeleti jogokat sért, amely erőszakra, a személyes vagy a közbiztonság megsértésére, a környezet, a természet károsítására ösztönözne.

14. Belső kontrollrendszer

A Jegyző a működés folyamatára és sajátosságaira tekintettel köteles kialakítani, működtetni és fejleszteni a Polgármesteri Hivatal belső kontroll rendszerét az államháztartásért felelős miniszter által közzétett módszertani útmutatók figyelembevételével.

A Jegyző a felelős a belső kontrollrendszer keretében - a szervezet minden szintjén érvényesülő - megfelelő

· kontrollkörnyezet,

· kockázatkezelési rendszer,

· kontrolltevékenységek,

· információs és kommunikációs rendszer, és

· nyomon követési rendszer (monitoring)

 kialakításáért, működtetéséért és fejlesztéséért.

A belső kontrollrendszer tartalmazza mindazon elveket, eljárásokat és belső szabályzatokat, melyek biztosítják, hogy

· a Polgármesteri Hivatal valamennyi tevékenysége és célja összhangban legyen a szabályszerűséggel, szabályozottsággal, valamint a gazdaságosság, hatékonyság és eredményesség követelményeivel,

· az eszközökkel és forrásokkal való gazdálkodásban ne kerüljön sor pazarlásra, visszaélésre, rendeltetésellenes felhasználásra,

· megfelelő, pontos és naprakész információk álljanak rendelkezésre a Polgármesteri Hivatal működésével kapcsolatosan, és

· a belső kontrollrendszer harmonizációjára és összehangolására vonatkozó jogszabályok végrehajtásra kerüljenek a módszertani útmutatók figyelembevételével.

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet alapján a Jegyző köteles olyan kontrollkörnyezetet kialakítani, amelyben

· világos a szervezeti struktúra, 

· egyértelműek a hatásköri viszonyok és feladatok,

· meghatározottak az etikai elvárások a szervezet minden szintjén,

· átlátható a humán erőforrás kezelés.

A Jegyző köteles olyan szabályzatokat kiadni, folyamatokat kialakítani és működtetni a szervezeten belül, amelyek biztosítják a rendelkezésre álló források szabályszerű, szabályozott, gazdaságos, hatékony és eredményes felhasználását. 

A Jegyző köteles elkészíteni, és rendszeresen aktualizálni a Polgármesteri Hivatal ellenőrzési nyomvonalát, amely a Polgármesteri Hivatal működési folyamatainak táblázatba szemléltetett leírása, amely tartalmazza különösen a felelősségi és információs szinteket és kapcsolatokat, irányítási és ellenőrzési folyamatokat, lehetővé téve azok nyomon követését és utólagos ellenőrzését.

A Jegyző köteles szabályozni a szabálytalanságok kezelésének rendjét, valamint köteles kockázatkezelési rendszert működtetni. 

A Jegyzőnek a kontrolltevékenység részeként minden tevékenységre vonatkozóan biztosítani kell a folyamatba épített előzetes, utólagos és vezetői ellenőrzést (FEUVE).

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 1. sz. melléklet szerinti nyilatkozatban a Jegyző köteles értékelni a belső kontrollrendszer minőségét.

15. Óvó, védő előírások

A Polgármesteri Hivatal minden alkalmazottjának alapvető feladata közé tartozik, hogy az egészségük és testi épségük megőrzéséhez szükséges ismereteket átadja, baleset, vagy ennek veszélye esetén a szükséges intézkedéseket megtegye.

Minden alkalmazottnak ismernie kell az SZMSZ mellékletét képező Munkavédelmi szabályzatot és Tűzvédelmi szabályzatot, valamint tűz, bombariadó esetére előírt utasításokat, a menekülés útját.

V. fejezet

záró rendelkezések

1./ Az SZMSZ hatálybalépése

A Képviselő-testület 130/2016.(VIII.25.) számú határozatával fogadta el az Emődi Polgármesteri Hivatal Szervezeti és Működési Szabályzatát.
Jelen SZMSZ hatálybalépésével egyidejűleg hatályát veszti a 44/2015.(IV.22.) határozattal elfogadott 2015. május 1. napján életbelépett korábbi Szervezeti és Működési Szabályzat.

Az SZMSZ mellékleteinek naprakész állapotban tartásáról a Jegyző gondoskodik.

2016. augusztus 3.
Tóthné Bodnár Irén sk.
Címzetes főjegyző

1. számú melléklet

A POLGÁRMESTERI HIVATAL SZERVEZETI FELÉPÍTÉSE

[image: image1]
2. számú melléklet

Munkaköri leírás

………………………… munkaköre

(munkakör megnevezése)

Munkáltató:
Emődi Polgármesteri Hivatal Címzetes Főjegyzője

Munkakört betöltő neve: 
 
 
Munkahely megnevezése: Emődi Polgármesteri Hivatal

Osztály megnevezése:
           
 

Munkaköre:



 

a munkakör rövid leírása, jellemzői

A köztisztviselő feor száma:
 

Munkavégzés helye: 3432 Emőd, Kossuth tér 1.


I. Általános rész

     Alá- és fölérendeltségi viszony

Közvetlen felettese:       
        
     Közvetlen irányítása alá tartozók munkaköre:      

Helyettesítés:

Munkaideje: 


Heti 40 óra  
A munkakörhöz rendelt eszközök nevesítése:  

II. Képzettségi előfeltételek

A munkakör betöltéséhez szükséges iskolai végzettség:  

A munkakört betöltő legmagasabb iskolai végzettsége:   

III. Munkavállalóval szembeni általános elvárások

A munkavállaló köteles

· Félteni, óvni és növelni a hivatal jó hírnevét.

· Munkáját a hivatal mindenkori érdekeinek messzemenő figyelembevételével végezni.

· Anyagi felelőssége mellett vigyázni a rábízott eszközökre, azok rendeltetésszerű   

    használatára.

· Őrizni a hivatali titkot, bizalmas értesüléseket, betartani az írásban rögzített, szóban 
    elhangzott utasításokat, szabályzatokat.

· Határidőket betartva munkáját pontosan, színvonalasan végezni.

· Folyamatosan növelni tudását önképzés és szervezett oktatás útján.

· Munkaidejét jól kihasználni, s ha ideje engedi, munkatársainak segíteni.

· Véleményalkotásával, ésszerű javaslataival segíteni a vezetés munkáját.

· Munkatársaival együttműködni.

· Vezetői utasításra munkaköri leírásában nem szereplő munkát is elvégezni.

A köztisztviselő feladatai

A munkakör ellátásával kapcsolatos hatáskörök, jogkörök:

Aláírási jog: 
 

Képviseleti jog:
 

Fegyelmi jogkör: 
Munkafolyamatba épített előzetes és utólagos ellenőrzési feladata:

Tevékenysége informatikai vonatkozása:

Munkáját a Polgármesteri Hivatal belső szabályzatainak az iránymutatásai alapján, valamint a Hivatás Etikai Szabályzatban foglaltak szerint végzi.
Munkavégzése során az alábbi törvényi szabályozásokat köteles alkalmazni:
· 2011. évi CLXXXIX. törvény Magyarország helyi önkormányzatairól

· 2011. évi CXCV. törvény az államháztartásról

· 2004. évi CXL. törvény a közigazgatási hatósági eljárásról

· 2000. évi C. törvény a számvitelről

· Az adott évi aktuális költségvetési törvény

· 68/2013.(XII.29.) NGM. rendelet szakfeladatokról és a szakágazati rendről szóló államháztartás végrehajtásáról szóló 368/2011. (XII. 31.) Korm. rendelet, az államháztartás számviteléről szóló 4/2013. (I. 11.) Korm. rendelet
· 2013. évi C. törvény a Polgári Törvénykönyvről

· 370/2011. Kormányrendelet a költségvetési szervek belső kontrollrendszeréről és belső ellenőrzéséről

· 2011. évi CXCIX: törvény közszolgálati tisztviselőkről

· 1992. évi XXXIII. törvény a közalkalmazottak jogállásáról

· 2012. évi I. törvény – Munka Törvénykönyve

· 2003. évi XCII. törvény az adózás rendjéről

· 1990. évi C. törvény helyi adókról

· Emőd Város Önkormányzat Képviselő-testületének rendeletei

Köztisztviselőként: A közszolgálati tisztviselőkről szóló 2011. évi CXCIX. tv. 78. §-a alapján:

(1) A kormánytisztviselő köteles felettese utasítását végrehajtani.

(2) A kormánytisztviselő köteles felettese utasításának végrehajtását megtagadni, ha annak    

      teljesítésével:

a)
bűncselekményt, illetve szabálysértést valósítana meg;

b)
más személy életét, testi épségét vagy egészségét, illetőleg a környezetét közvetlenül és súlyosan veszélyeztetné.

(3) A kormánytisztviselő az utasítás végrehajtását megtagadhatja, ha annak teljesítése

a)
az életét, egészségét vagy testi épségét közvetlenül és súlyosan 

      veszélyeztetné, vagy

b)
jogszabályba, a munkáltató által kiadott normatív utasításba ütközne.

(4) A kormánytisztviselő köteles az utasítást adó figyelmét felhívni, és egyben kérheti 

     az utasítás írásba foglalását, ha az, vagy annak végrehajtása jogszabályba vagy 

     a munkáltató által kiadott normatív utasításba ütközne, vagy teljesítése kárt 

     idézhet elő és a kormánytisztviselő a következményekkel számolhat, vagy az 

     utasítás az érintettek jogos érdekeit sérti. Az utasítást adó felettes az utasítás 

     írásba foglalását nem tagadhatja meg. A kormánytisztviselőt az írásba foglalásra 

     irányuló kérelme miatt hátrány nem érheti.

(5) Ha az utasítást adó a kormánytisztviselőnek nem közvetlen felettese, akkor a 

      közvetlen felettes útján kell az írásba foglalást kérni.

(6) A kormánytisztviselő, ha felettese döntésével, illetve utasításával nem ért egyet, 

      jogosult különvéleményét írásba foglalni. Emiatt hátrány nem érheti.

(7) Az utasítás jogszerű megtagadása nem menti fel a kormánytisztviselőt az alól, 

      hogy munkavégzés céljából továbbra is rendelkezésre álljon, és a jogszerű 

      utasításokat teljesítse.

(8) Ha a kormánytisztviselő az utasítás teljesítésének jogszerű megtagadása 

      következtében nem végez munkát, a kieső időre illetményre jogosult.

(9) A kormánytisztviselő a munkáltató utasításától akkor térhet el, ha ezt a 

     munkáltató károsodástól való megóvása feltétlenül megköveteli és a munkáltató 

     értesítésére nincs mód. Az utasítástól való eltérésről a munkáltató haladéktalanul 

     tájékoztatni kell.”

Záradék

A munkaköri leírás érvénybe lépésének időpontja:  

……………………

    címzetes főjegyző

 Alulírott ……….. kijelentem és aláírásommal igazolom, hogy ezen munkaköri leírás tartalmát megismertem, azt megértettem és személyemre vonatkozóan a benne foglaltakat kötelezőnek elismerem. A Munkaköri leírás egy példányát a mai napon átvettem.

Emőd, …………………….

köztisztviselő

Példányok:

1. Munkavállaló

2. Személyi anyag

3. Irattár

3. számú melléklet
Vagyonnyilatkozat tételi kötelezettséggel járó munkakörök

Az önkormányzati hivatalban foglalkoztatottak vagyonnyilatkozat-tételi kötelezettsége a következő: 

	Munkakör pontos 

megnevezése
	Vagyonnyilatkozat-tételi kötelezettségség oka

	
	3. §

(1) a)
	3. §

(1) b)
	3. §

(1) c)
	3. §

(1) d)
	3. §

(1) e)
	3. §

(2) c)

	Címzetes főjegyző
	x
	x
	x
	x
	x
	x

	Pénzügyi vezető
	
	x
	x
	x
	x
	x

	Pénzügyi ügyintéző
	
	x
	x
	x
	x
	

	Adó ügyintéző
	
	x
	x
	x
	x
	

	Szociális igazgatási 

ügyintéző
	x
	
	x
	x
	
	

	Anyakönyvi ügyintéző
	x
	
	x
	x
	
	

	Műszaki ügyintéző
	x
	
	x
	x
	x
	

	
	
	
	
	
	
	

	
	
	
	
	
	
	


4. számú melléklet

a Polgármesteri Hivatal munkarendje

1./ 
A heti munkaidő: 40 óra

2./ 
A munkarend szabályozása

· A köztisztviselők munkarendje: hétfő, kedd, csütörtök: 7:30 – 16:00 óráig


szerda:
  7:30 – 17:00 óráig


péntek:
  7:30 – 12:30 óráig

· fizikai dolgozók munkarendje:

· A kézbesítő munkarendje megegyezik a köztisztviselői jogviszonyban foglalkoztatottak mindenkori érvényes munkarendjével.

· A fizikai munkavállalók (takarítók) munkaideje váltott munkarendben a következő: Hétfőtől – péntekig 6:00 – 14:00 óráig, illetve 


 12:00 – 20:00 óráig

3./ 
Az ügyfélfogadás időpontjai

Hétfő:
 8:00 – 16:00 óráig

Szerda: 8:00 – 17:00 óráig

Péntek: 8:00 – 12:00 óráig

5. számú melléklet

a kiadmányozás rendje
1./ 
A Jegyző jogosult kiadmányozni

2./ 
A Jegyző távolléte esetén a kiadmányozási jog gyakorlója a Műszaki és Beruházási Osztályvezető
3./ 
Önálló kiadmányozásra jogosultak: - 
4./ 
Hatálybalépés időpontja: 2016. szeptember 01.
Emőd Város Önkormányzat Képviselő-testületének

130/2016. (VIII.25.)  határozata

az Emődi Polgármesteri Hivatal  Szervezeti és Működési Szabályzatának
elfogadásáról

Tárgy: Emődi Polgármesteri Hivatal Szervezeti és Működési Szabályzatának elfogadása 
Emőd Város Önkormányzat Képviselő-testülete az Emődi Polgármesteri Hivatal Szervezeti és Működési Szabályzatát a mellékletben foglaltak szerint elfogadja.
Felelős: címzetes főjegyző

Határidő: 2016.08.30.
Anyakönyvi és népesség nyilvántartási iroda�Eng. létszám: 1 fő





Titkárság








Engedélyezett létszám: 3 fő





Jegyző








Igazgatási osztályvezető�


Engedélyezett létszám: 1 fő





Polgármester





Pénzügyi �Osztályvezető





Engedélyezett létszám: 1 fő








Műszaki és Beruházási Osztályvezető





Eng. létszám: 1 fő








Költségvetési iroda





Engedélyezett létszám: 5 fő








Adó iroda





Engedélyezett létszám: 2 fő








Műszaki ügyintéző





Engedélyezett létszám: 1 fő





Szociális iroda





Engedélyezett létszám: 1 fő








Kisegítő személyzet 





Engedélyezett létszám: 3 fő

